open-index/open-wikipedia-markdown huggingface dataset:
Melodi Grand Prix 1981

**Melodi Grand Prix 1981** var den 21.&nbsp;utgaven av Melodi Grand Prix, Norges nasjonale uttaking til Eurovision Song Contest. NRK inviterte ti komponister til å sende inn sitt bidrag til finalen, som ble arrangert 7.&nbsp;mars 1981. Vinneren ble «Aldri i livet» komponert og framført av Finn Kalvik. Han representerte også Norge i den internasjonale finalen i Dublin, der bidraget endte på sisteplass uten poeng. Dette var tredje gang Norge fikk 0&nbsp;poeng i konkurransen, og det var Norges sjette sisteplass.

## Sendingen
Etter suksessen året før, holdt NRK seg til samme oppskrift og inviterte ti kjente komponister til å levere inn bidrag. Komponistene fikk selv velge tekst, arrangør og artist.

Finalen ble igjen holdt i Studio 2 på NRK Marienlyst, og denne gang var det vinneren fra 1980 Sverre Kjelsberg som var programleder. De ti bidragene ble akkompagnert av Kringkastingsorkestret under ledelse av Egil Monn-Iversen.

Også dette året var det en rekke kjente navn blant komponistene og artistene, blant annet Tore Hansen, Terje Rypdal, Halvdan Sivertsen og Tramteatret. Benedicte Adrian og Ingrid Bjørnov debuterte også i Melodi Grand Prix med låten «1984». Betegnende nok skulle de vinne konkurransen nettopp i 1984.

Kjeldsberg framførte låten «I Dublin, i Dublin» som pauseunderholdning før avstemningen. En jury av ni fagfolk stemte fram «Aldri i livet» som en klar vinner i finalen. Nok en gang brukte NRK datamaskinen «Petra» til å oppdaterte den digitale poengtavlen.

## Resultat

## Avstemning
Juryen besto av ni fagfolk som satt i Studio 4. Hvert jurymedlem rangerte de ti låtene fra 1 til 10 poeng. Bjørn Jacobsen var juryformann.

## Hendelser
Det var en stund uvisst om det i det hele tatt ville bli noen Melodi Grand Prix-finale dette året. Årsaken var uenigheter mellom NRK og Norsk Musikerforbund, partene kom imidlertid til enighet før finalen.

Pressen var skeptisk etter finalen, og *Aftenposten* mente vinnermelodien ikke var iørefallende nok til å hevde seg internasjonalt. *VG* var ikke mer positiv og slaktet sendingen og kalte vinnerlåten «liketil». *VG* spurte også Grand Prix-nestor Øivind Bergh om noen av hans forventninger til Melodi Grand Prix har blitt innfridd etter at Norge debuterte i 1960: «Til en viss grad, en liten grad. Men skal jeg være helt ærlig, så har vel ikke Grand Prix innfridd noe som helst.» svarte Bergh.

I den internasjonale finalen kom «Aldri i livet» på sisteplass og endte med null poeng. Dette var andre gang på fire år at Norge fikk 0 poeng i Eurovision Song Contest. I Storbritannia spekulerte en også på om Norge bevisst gikk inn for å få null poeng.

Likevel ble «Aldri i livet» en hit i Norge, og sangen lå på VG-lista i sju uker med en tredjeplass som beste plassering. Sangen ble også brukt i Tines Norvegia-reklame «Rømme hjemmefra» i 2006.

Det var for øvrig fjerde året på rad at den siste melodien ut i finalen ble vinner.

## Referanser
Kådkarlenes opprør

**Kådkarlenes opprør** i 1256 var et av flere danske bondeopprør på 1250-tallet. Det spesielle ved dette opprøret var at opprørerne var småkårsfolk som hovedsakelig var bevæpnet med *køller* da de inntok og ødela en kongelig borg.

*Kådkarlene* eksisterte i den danske middelalderen som en betegnelse på de fattige landbrukerne som enten var husmenn eller leilendinger og som tilhørte den laveste stenden av bondefolket. De var også betegnet som *hyttebeboerne* ettersom de ikke hadde egne hus. De var hardt rammet av ekstraavgifter og hardere beskatning i Christoffer 1.s regjeringstid.  Han så en økonomisk krise, og forsøkte å løse den med større inntekter fra det danske folket.

I årene mellom 1255 og 1258 hadde en rekke bondeopprør brutt ut på det danske bondelandet, men opprørene var begrenset og hadde preg av å være opptøyer anført av mindre grupper som tilhørte bestemte stender, oftest kådkarlene.

Det mest oppsiktsvekkende av disse opprørene kom i 1256 da en flokk kådkarler, som etter en samtidig beretning «var galne med køller», klarte å ødelegge et antall borger og herregårder på Lolland. De hadde tatt seg over Maribo Sø på en bro til den kongelige borgen Revshaleborg som de inntok. Deretter ødela de borgen sammen og områder i nærheten, blant annet et tettsted som er funnet i ettertiden.

De adelige klarte med kongelige støtte å bremse opptøyene i årene etter, og brutal våpenmakt ble også brukt med store tap av menneskeliv bl.a. ved Lejrebro i 1258. Bondeopprørene var ikke representative for bondebefolkningen, men et symptom på en generell misnøye med styret i de danske landsdelene.

## Kilder
* Bondeopprør i Danmark
* Danmarkshistoriens Årstall Aschehoug Forlag 2002 ISBN 87-11-11597-1
John Stene

**John Stene** (født 1938) er en norsk fagforeningsleder. Han var Fellesforbundets første leder. Han ble valgt under stiftelsen av Fellesforbundet i 1988 og gikk av i 1991.

Stene kommer fra Halden og var opprinnelig dreier. Han begynte som lærling ved Kværner Brug, og avanserte etterhvert til klubbformann. Han ble sekretær i Norsk Jern- og Metallarbeiderforbund i 1975, og senere leder. Etter dannelsen av Fellesforbundet i 1988 ble han leder også der.

Stene måtte trekke seg som leder av Fellesforbundet etter at han ble dømt til fengsel i seks måneder for grovt underslag av  kr, som han hadde tatt ut av forbundets kasse for å dekke egen gjeld.

## Referanser
Snøhetta (andre betydninger)

**Snøhetta** har flere betydninger:
* Snøhetta, det høyeste fjellet på Dovrefjell
* Snøhetta (Bardu), fjell
* Snøhetta (arkitektfirma), et norsk arkitektfirma kjent for blant annet Biblioteket i Alexandria
* Idrettslaget Snøhetta, et idrettslag i Oppdal
Subdigitals

**Subdigitals** er et fiktivt band fra TV-serien Code Lyoko. I de første sesongene har de også vært kjent som Subsonics. De har også gitt ut et album som heter «Code Lyoko featuring Subdigital».

I dette bandet spiller Nico (gitar), Chris (trommer) og Ben (bass). Chris er dessuten nevøen til Jim Morales, gymlæreren på Kadic.

## Subsonics-melodien
Meldodien som ofte går igjen i tidligere sesonger av Code Lyoko, er den eneste som man virkelig hører av Subdigitals. Faktisk er den melodien grunlaget til sangen Break Away.

## CD: Code Lyoko featuring Subdigitals
Dette var deres første album. Det ble produsert av Caroline Records og Moonscoop i 2007. Den inneholder 12 sanger og en video som bonusmateriale.

### Sanger (i rekkefølge)
# – Planet Net
# – Ouvre les yeux / Angel of Mine
# – Technoide / School is Out
# – D'ici et ailleurs / Virtual World
# – Ensemble / Time to Cry
# – Sauver le monde / Secret Life
# – Rodeo / Surfing in Cyberspace
# – La tribu / Mother Earth
# – S'en aller / Get Away
# – Bienvenue / World With My Eyes
# – S'envoler / Break Away

;BONUS-SPOR:
*12- Un monde sans danger / A World Without Danger
*13- Planet Net (Music Video)
Huish Park

**Huish Park** er hjemmebanen til den engelske fotballklubben Yeovil Town. Huish Park er benyttet fra 1990 og frem til i dag. Fram til 1990 benyttet de banen Huish Ground, som i dag er et supermarked for Tesco-kjeden. Den nye banen ligger litt utenfor sentrum av Yeovil.

Huish Park har to sittetribuner, The Cowlin Stand og The AgustaWestland Community Stand. Den har også to ståtribuner, The Blackthorn Stand og Copse Road Terrace. Sistnevnte er den som er lengst borte fra banen. Tilskuerrekorden er fra 25. april 2008, da så 9527 personer kampen i League One mot Leeds United. 

Banen har vært brukt til landskamp en gang. Det var en U18-kamp mot Nederland hvor England vant 4-1.

## Eksterne lenker
* Omtale av banen på www.footballgroundguide.com
Soltempelets Orden

**Soltempelets Orden** (Også kjent som: *Ordre du Temple Solaire, OTS* og *The Order of the Solar Temple*) var en hemmelig religiøs apokalyptisk sekt som ble grunnlagt av Joseph Di Mambro og Luc Jouret i Genève i Sveits i 1984. Gruppens lære sees på som en blanding av protestantisk religion og New Age. Gruppen fikk mye medieomtale i 1994 etter at 88 av dens medlemmer begikk masseselvmord.

1986 flyttet Jouret og Di Mambro til Quebec i Canada og etablerte en filial av selskapet der. Gruppen trodde at jorden snart skulle gå under.

## Masseselvmord
I 1994 begikk 48 medlemmer av sekten kollektivt selvmord i Sveits. Ytterligere 38 personer av sekten begikk samme dåd i Canada. 

5. oktober 1994 ble det funnet 23 omkomne mennesker i en utbrent låve i Cheiry i kantonen Freibourg i Sveits. Da brannfolkene tok seg inn i den forbrente bygningen brøt de opp en hemmelig dør i kjelleren. I enden av en gang lå et stort rom, og innenfor et kapell med alter, alterkalt og speil. I de to rommene lå de døde, de fleste med plastposer over hodet som var strammet til rundt halsen. Samme dag ble det lenger sør i kantonen Valais, funnet 25 omkomne i en utbrent tømmerhytte. Også her ble det funnet søppelsekker fylt med bensin.

Blant de tilsammen 48 ofrene var det flere barn og tenåringer. Politiet fant raskt ut at minst 11 av de omkomne var canadiske statsborgere, samt at bygningen tilhørte canadieren Luc Jouret, leder av sekten Soltempelets Orden. Jouret var blant de omkomne. Det var også en annen av sektens ledere, canadieren Joseph Di Mambro, og Robert Falardeau, som ledet sektens avdeling i Canada. 

Politiet i Canada begynte samtidig granskningen av en mystisk brann åtte mil nord for Montréal. På åstedet ble det funnet fem døde. Man ante etterhvert en sammenheng mellom alle brannene, ettersom det nedbrente huset i Canada tilhørte Mambro. Brannen her var påsatt ved hjelp av en sinnrik metode hvor hele fem ulike systemer med tidsur og gassbeholdere hadde antent huset. I alt ble 38 mennesker funnet døde i Canada.

## Bakgrunn
Luc Jouret, sektens grunnlegger, hadde vervet tilhengere i Canada og Sveits siden midten av 1980-tallet. Hans tema skal ha vært "Ildens regime", og han talte gjerne om ildens magi, om katastrofe og ødeleggelse. Han ble i 1993 etterlyst av politiet for ulovlig besittelse av våpen.

Eksperter på nyreligiøse sekter mener at denne formen for kollektivt selvmord dreier seg om å effektuere en form for frelse. Slike grupper anser denne verden for ond, og den neste for god. Gjennom massesuggesjon og kollektiv hjernevasking, utført av ledere som ofte har psykopatiske trekk, ledes gruppen inn i en tilstand hvor det endelige mål er en reise inn i "paradiset" gjennom en felles aksjon. For å få til dette er det nødvendig å isolere gruppen og skjerme den for informasjon utenfra. Mange slike grupper er derfor geografisk isolert, med tilhold i områder hvor det ikke ferdes så mye folk, og hvor virksomheten kan foregå uten forstyrrelser.
Spirit of 69

**Spirit of '69** er en frase brukt av tradisjonelle skinheads for å minnes skinheadsubkulturens høydepunkt i 1969.

Frasen er en feiring av det sene sekstitall da ska og reggaemusikk var på sitt mest populære innen skinheadskulturen og det var en vektlegging på mod-influert stil. Uttrykket er en påminnelse om skinheadkulturens jamaikanske og britiske arbeiderklasserøtter. Frasen ble først brukt av en gruppe skotske skinheads kalt Glasgow Spy Kids.

Frasens bruk i tittelen på en historiebok om skinheads, Spirit of 69: A Skinhead Bible, ledet skinheads i hele verden til å bruke frasen. Boken ble publisert på tidlig nittitall og er skrevet av George Marshall, en skinhead fra Glasgow. I Spirit of 69: A Skinhead Bible, dokumenterer Marshall utviklingen av skinheadkulturen og beskriver elementer som musikk, klær og politikk. I denne boken oppklarer han effektivt mange misforståelser om skinheads; særlig myten om at skinheads per se er rasister.

## Eksterne lenker
* Information about Glasgow Spy Kids
* Trojan Records
* Traditional skinhead clothing styles
* Articles on skinheads and reg
Rettferdighets- og utviklingspartiet

**Rettferds- og utviklingspartiet** eller **Rettferdighets- og utviklingspartiet** (tyrkisk , *AK Parti* eller *AKP*,) er det styrende tyrkiske politiske parti som beskriver seg selv som sentrum-høyre og konservativ. Partiet er utviklet fra en islamistisk tradisjon, men har offisielt forlatt denne ideologien til fordelt for ideen om et «konservativt demokrati». Partiet er Tyrkias største, med 256 medlemmer i nasjonalforsamlingen. Partilederen Binali Yıldırım var statsminister, mens tidligere partileder Recep Tayyip Erdoğan er president.

## Historie
Rettferdighets- og utviklingspartiet ble grunnlagt i 2001 som en sammenslutning av politikere fra flere partier samt personer som ikke tidligere hadde vært partimedlemmer. Sentrale personer som Recep Tayyip Erdoğan og Abdullah Gül kom fra den moderate delen av det islamistiske Fazilet Partisi (Dydspartiet) som var blitt forbudt av tyrkisk høyesterett. Andre kom blant annet fra Anavatan Partisi (Fedrelandspartiet) og Demokrat Parti (Det demokratiske partiet).

Ved valget til det tyrkiske parlament 3. november 2002 oppnådde partiet 34,26  % av stemmene. På grunn av det tyrkiske valgsystemet, som har en sperregrense på 10 %, falt mange av de andre partiene ut av parlamentet. AKP fikk 363 mandater, som utgjorde 66 % av setene i nasjonalforsamlingen. Det republikanske folkepartiet var det eneste andre partiet som kom over sperregrensen ved dette valget. 

Partileder Recep Tayyip Erdoğan var blitt nektet å stille til valg som følge av at han var dømt for å ha lest et islamistisk dikt på et valgmøte i 1998. Abdullah Gül ble derfor statsminister. Men gjennom en lovendring fikk Erdoğan stille til et suppleringsvalg i 2003, der han ble valgt inn i parlamentet og overtok som statsminister. Gül gikk da over til å bli utenriksminister.

Ved valget til nasjonalforsamlingen i 2007 gikk partiet fram til 46,58 % av stemmene. I mandater gikk de likevel tilbake til 341 ettersom flere partier kom over sperregrensen ved dette valget.

## Referanser


## Eksterne lenker
* 
*
Mikhail Nestrujev

**Mikhail Valerjevitsj Nestrujev** (russisk: Михаил Валерьевич Неструев) (født 28. oktober 1968 i Moskva) er en russisk pistolskytter. Han er en allsidig skytter som har hatt stor suksess i fire av de fem pistoløvelsene innen ISSF. Han har verdensrekorden i 25 m pistol med 594 poeng. Han deler også den europeiske rekorden i 25 m standardpistol med Ragnar Skanåker og Vladas Turla, og har skutt over 580 flere ganger.

Nestrujev har også utmerket seg i de olympiske øvelsene. Under Sommer-OL 2004 tapte han en jevn finale mot Wang Yifu i 10 m luftpistol, men få dager senere tok han gull i øvelsen 50 m pistol. Han har også mange medaljer fra EM og VM i alle fire disipliner, og har vunnet fire ISSF verdenscupfinaler på rad i luftpistol (2002–2005).

Han har oberstløytnants grad, og har gjennom flere år hatt suksess i internasjonale militære konkurranser.

## Eksterne lenker
* 
* Nestrujevs profil på ISSF NEWS
Tanju Kirjakov

**Tanju Khristov Kirjakov** (bulgarsk:Таню Христов Киряков) (født 2. mars 1963 i Ruse) er en bulgarsk pistolskytter. Han var lenge den eneste skytteren som hadde vunnet olympisk gull både i 50 m pistol og 10 m luftpistol, hvor han forøvrig var den første olympiske mester. Jin Jong-oh fra Sør-Korea vant begge øvelsene under Sommer-OL 2012 i London.

Kirjakov er gift med den tidligere olympiske friidrettsprinteren Nadezhda Georgieva som var med i Sommer-OL 1988 i Seoul.

## Referanser




## Eksterne lenker
* 
* Kirjakovs profil på ISSF NEWS
Westminster-statutten (1931)

**Westminster-statutten** av 1931 er en lov («Act of Parliament») vedtatt av det britiske parlamentet (22 & 23 Geo. V c. 4, 11. desember 1931). Den innførte en status som gav likhet i lovgivningen mellom de selvstyrte dominionene i det britiske imperiet og Storbritannia, med noen få unntak. Statutten ble nasjonal lov i hvert av de andre samvelderikene etter overføringen av de aktuelle rikenes grunnlov, i den grad den ikke ble erklært umoderne i prosessen.

Statutten er av historisk betydning fordi den markerte den gjeldende lovgivende uavhengigheten til disse landene, enten umiddelbart eller ved ratifisering. Den resterende konstitusjonelle makten hos Westminster-parlamentet har nå, i stor grad, blitt erstattet av ny lovgivning. Den har likevel relevans i dag fordi den legger grunnlaget for det fortsatte samarbeidet mellom samvelderikene og kronen.
Aceiton Antonio De Haro

**Aceitón Antonio de Haro** (født 5. mars) er en spansk fotballspiller som spilte for Bryne FK. Han gikk til klubben 1. juli 2007 uten kompensasjon. Han ble oppdaget i La Manga før sesongen og ble tilbudt en ettårskontrakt med Bryne. Midtstopperen ble imidlertid aldri noen suksess hos de rødhvite. Han spilte seriestarten mot Løv-Ham, men var etter det lenge ute med en strekkskade.

## Referanser


## Eksterne lenker
*
Liste over Irlands monarker

Dette er en liste over Irlands monarker. Listen dekker monarker for:

*Herredømmet Irland (1171–1542) (engelsk: *Lordship of Ireland*)
*Kongeriket Irland (1542–1800) (eng. *Kingdom of Ireland*)
**For perioden 1801-1922 (*1927*) se liste over britiske monarker.
*Den irske fristaten (1922–1949) (eng. *Irish Free State*)

Irlands parlament gav i 1542 herren (*[[fyrste]]n*) av Irland tittelen «konge av Irland» (eng. *King of Ireland*). Kongeriket Irland inngikk i 1801 en union med kongeriket Storbritannia og dannet Det forente kongerike Storbritannia og Irland. Landet hadde da vært forent i en personalunion med England siden 1171, fra 1603 med Skottland og fra 1707 med kongeriket Storbritannia.

Irland ble administrativt delt i 1922, og den sørlige delen brøt ut av kongeriket og dannet en fristat i personalunion med Det forente kongerike Storbritannia og Nord-Irland. Tittelen «konge» har også blitt brukt som betegnelse på lederne av høvdingdømmene før 1071.
__NOTOC__
## Monarker over [[Lord av Irland|herredømmet Irland]]
### [[Angevin#Plantagenet|Huset Plantagenet]] (Anjou)
*1171&ndash;1189  Henrik (I)
*1189&ndash;1199  Rikard (I)
*1199&ndash;1216  Johan 
*1216&ndash;1272  Henrik (II)
*1272&ndash;1307  Edvard (I)
*1307&ndash;1327  Edvard (II)
*1327&ndash;1377  Edvard (III)
*1377&ndash;1399  Rikard (II) 
*1399&ndash;1413  Henrik (II) (Lancaster) 
*1413&ndash;1422  Henrik (III) (Lancaster) 
*1422&ndash;1461  Henrik (IV) (Lancaster) 
*1461&ndash;1470  Edvard (IV) (York) 
*1470&ndash;1471  Henrik (V) (Lancaster) 
*1471&ndash;1483  Edvard (IV) (York) 
*1483                 Edvard (V) (York) 
*1483&ndash;1485  Rikard (III) (York)

### [[Huset Tudor]]
*1485&ndash;1509  Henrik (VI)
*1509&ndash;1542  Henrik (VII)

## Monarker over [[kongeriket Irland]]
### [[Huset Tudor]]
*1542&ndash;1547  Henrik I av Irland
*1547&ndash;1553  Edvard I av Irland
*1553                 Jane Grey 
*1553&ndash;1558  Maria I av Irland («den blodige») 
*1558&ndash;1603  Elisabeth av Irland

### [[Huset Stuart]]
*1603&ndash;1625  Jakob I av Irland
*1625&ndash;1649  Karl II av Irland
    
### ''Samveldet (republikk)''
*1653&ndash;1658  Oliver Cromwell (*[[Lord Protector]]*) 
*1658&ndash;1659  Richard Cromwell (*Lord Protector*) 
    
### Huset Stuart
*1660&ndash;1685  Karl II av Irland
*1685&ndash;1688  Jakob I av Irland
*1689&ndash;1702  Vilhelm I av Irland (av Orange)
*1689&ndash;1694  Maria II av Irland
*1702&ndash;1714  Anne av Irland

### [[Huset Hannover]]
*1714&ndash;1727  Georg I av Irland
*1727&ndash;1760  Georg II av Irland
*1760&ndash;1801  Georg III av Irland

## Monarker over [[Den irske fristaten]]
### [[Huset Windsor]]
*1922&ndash;1927  Georg V – konge av Det forente kongerike Storbritannia og Irland
*1927&ndash;1936  Georg V – konge av Irland
*1936   Edvard VIII – konge av Irland
*1936&ndash;1949  Georg VI – konge av Irland

## Se også
*Liste over britiske monarker
*Liste over Skottlands monarker for monarker over Skottland før 1707
Požarevac

**Požarevac** (serbisk: Пожаревац, tyrkisk: *Pasarofça*, tysk: *Passarowitz*,  ungarsk: *Pozsarevác*, uttal. *Pozjarevats*) er en by i Serbia. Byen er administrasjonssenteret til distriktet Braničevo i Serbia. Navnet på byen betyr «ildbyen» på serbisk. I 2006 hadde byen et folketall på ca. 60&nbsp;000, mens kommunen Pozarevac har et folketall på ca. 85&nbsp;000

Tidligere president i Jugoslavia, Slobodan Milošević ble født og gravlagt i denne byen.

## Eksterne lenker
*
Chris Makin

**Christopher Gregory Makin** (født 8. mai 1973 i Manchester, Stor-Manchester, England) er en engelsk tidligere fotballspiller som har spilt for én fransk og åtte engelske profesjonell fotballklubber. 

## Kilder
* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07* (side 524).  Headline Book Publishing, London. ISBN 0-7553-1526-X

## Referanser


## Eksterne lenker
*
Simen Bjørgen

**Simen Bjørgen** (født 1970) er en norsk virksomhetsleder og tidligere lokalpolitiker (Sp) i Lom. Fra 2013 til 1. november 2025 var han direktør for Norsk kulturminnefond.

## Karriere
### Næringslivsleder
Før han ble heltidspolitiker arbeidet Bjørgen som distriktssjef i Felleskjøpet, avdelingsdisponent i A-K maskiner og daglig leder i Vågå Næringshage

### Lokalpolitiker
Bjørgen var varaordfører fra 1999 til 2003 og ble første gang valgt til ordfører i 2003, da Senterpartiet fikk 50,4 % av stemmene ved kommunestyrevalget i Lom og rent flertall i kommunestyret. Bjørgen var da den yngste ordføreren i Oppland fylke. Han ble gjenvalgt i 2007 da Senterpartiet fikk 64,8 % av stemmene. Han var ordfører i Lom fra 2003 til 2011. I Bjørgens ordførertid gikk Senterpartiet fra å være kommunens minste parti til å bli det største.

Bjørgen ble kåret til årets ordfører på Senterpartiets landsmøte i 2007. Han ledet det nasjonale nettverket som utviklet Norges nasjonalparklandsbyer. Han var også leder i styringsgruppen som utvikler Klimapark 2469. Han har vært styremedlem i Oppland Senterparti og medlem av Senterpartiets sentralstyre. 

### Leder i kulturvernsektoren
Bjørgen var direktør for Norsk Kulturarv fra 2011 til han i 2013 ble ansatt av Miljøverndepartementet i åremålsstillingen som direktør for Norsk kulturminnefond. Åremålet ble fornyet. Den 1. november 2025 etterfølges han av Pia Wigtil.

## Referanser
Kénitra

**Kénitra** ( arabisk:القنيطرة **Al-Qonaitirah** som betyr *den lille broen*) er en by i Marokko. Den er hovedstaden i provinsen Kénitra i regionen Rabat-Salé-Kénitra. 

Byen hadde  innbyggere i 2004. Byen ligger 40 km nordøst for Rabat. 
Kénitra produserer en del jordbruksprodukter. Byen har også en del tekstilindustri, kjemisk industri og fiskeindustri. Kènitra er en havneby og het Port-Lyautey til 1958. 

Der hvor det den moderne byen ligger i dag var det bare en kasbah før franskmennene i 1912 etablerte et fort og i 1913 en havn ved elva Sebou. Byen vokste opp rundt disse. Etter Operasjon Torch ble det etablert en amerikansk militærbase i Kénitra, det var amerikansk militært nærvær i byen fram til 1991.

## Eksterne lenker
*
Villa Trissino (Cricoli)

**Villa Trissino** i Cricoli i Vicenza er en italiensk villa. Den er en av villaene i Veneto som UNESCO har satt på sin liste over verdensarven.

Selv om villaen regnes med blant Andrea Palladios villaer er det usikkert om han har designet den. Greven Gian Giorgio Trissino arvet villaen etter sin far og på midten av 1530-tallet ombygget han den. Det er meget sannsynlig at han tegnet ombygningen selv ettersom han kjente godt til arkitektur. Det eksisterer tegninger han har laget til sitt eget palass i byen og dessuten utkast til en lærebok i arkitektur. Tradisjonen tilsier at det var her den unge stenarbeideren Andrea di Pietro della Gondola, senere Andrea Palladio, ble oppdaget av Trissino.

I fasaden lager Trissino en toetasjes loggia mellom tårnene. Dette er inspirert av Rafaels fasade til Villa Madama i Roma. I det indre lager han en romfordeling hvor rommene står i forhold til hverandre med proporsjoner 1:1, 2:3 og 1:2. Dette ble senere et viktig element i Palladios arkitektur.

## Eksterne lenker
* 
* Det internasjonale senter for studier av Andrea Palladios arkitektur  (engelsk og italiensk)
Edward the Great

***Edward the Great*** er Iron Maidens tredje samlealbum og ble utgitt i 2002. En oppdatert versjon av albumet ble utgitt i 2005, med en noe annerledes sporliste og et annet konsertopptak av sangen «Fear of the Dark». 2005-utgivelsen erstatter utgivelsen fra 2002, som nå ikke lenger er tilgjengelig.

## Sporliste
### Originalutgivelse fra 2002
#«Run to the Hills» – *[[The Number of the Beast (album)|The Number of the Beast]]* (Harris)
#«The Number of the Beast» – *[[The Number of the Beast (album)|The Number of the Beast]]* (Harris)
#«Flight of Icarus» – *[[Piece of Mind]]* (Smith, Dickinson)
#«The Trooper» – *[[Piece of Mind]]* (Harris)
#«2 Minutes to Midnight» – *[[Powerslave]]* (Smith, Dickinson)
#«Wasted Years» – *[[Somewhere in Time]]* (Smith)
#«Can I Play with Madness» – *[[Seventh Son of a Seventh Son]]* (Smith, Harris, Dickinson)
#«The Evil That Men Do» – *[[Seventh Son of a Seventh Son]]* (Smith, Harris, Dickinson)
#«The Clairvoyant» – *[[Seventh Son of a Seventh Son]]* (Harris)
#«Infinite Dreams» – *[[Seventh Son of a Seventh Son]]* (Harris)
#«Holy Smoke» – *[[No Prayer for the Dying]]* (Harris, Dickinson)
#«Bring Your Daughter...To the Slaughter» – *[[No Prayer for the Dying]]* (Dickinson)
#«Man on the Edge» – *[[The X Factor]]* (Gers, Bayley)
#«Futureal» – *[[Virtual XI]]* (Harris, Bayley)
#«The Wicker Man» – *[[Brave New World]]* (Smith, Harris, Dickinson)
#«Fear of the Dark» (Live fra *[[Rock in Rio (album)|Rock in Rio]]*) – *[[Fear of the Dark]]* (Harris)

### Utgivelse fra 2005
#«Run to the Hills» – *[[The Number of the Beast (album)|The Number of the Beast]]* (Harris)
#«The Number of the Beast» – *[[The Number of the Beast (album)|The Number of the Beast]]* (Harris)
#«The Trooper» – *[[Piece of Mind]]* (Harris)
#«Flight of Icarus» – *[[Piece of Mind]]* (Smith, Dickinson)
#«2 Minutes to Midnight» – *[[Powerslave]]* (Smith, Dickinson)
#«Wasted Years» – *[[Somewhere in Time]]* (Smith)
#«Can I Play with Madness» – *[[Seventh Son of a Seventh Son]]* (Smith, Harris, Dickinson)
#«The Evil That Men Do» – *[[Seventh Son of a Seventh Son]]* (Smith, Harris, Dickinson)
#«Bring Your Daughter...To the Slaughter» – *[[No Prayer for the Dying]]* (Dickinson)
#«Man on the Edge» – *[[The X Factor]]* (Gers, Bayley)
#«Futureal» – *[[Virtual XI]]* (Harris, Bayley)
#«The Wicker Man» – *[[Brave New World]]* (Smith, Harris, Dickinson)
#«Brave New World» – *[[Brave New World]]* (Dickinson, Murray, Harris)
#«Wildest Dreams» – *[[Dance of Death]]* (Smith, Harris)
#«Rainmaker» – *[[Dance of Death]]* (Dickinson, Murray, Harris)
#«Fear of the Dark» (Live fra *[[Death on the Road]]*) – *[[Fear of the Dark]]* (Harris)

## Eksterne lenker
*
Virunga nasjonalpark

**Virunga nasjonalpark** (*Parc National des Virunga*) ble etablert som **Albert nasjonalpark** i 1925 (*Parc National Albert*), og ble med det Afrikas første nasjonalpark. Den omfatter i dag et cirka  stort område mellom Virungafjellene i sør og Ruwenzorifjellene i nord, i de østlige delene av Den demokratiske republikken Kongo. Parken er spesielt kjent for sine sjeldne fjellgorillaer, og den grenser til Parc National des Volcans i Rwanda og Ruwenzori nasjonalpark i Uganda.

Noen år etter at DDR Kongo fikk sin frihet fra Belgia (1960) byttet parken navn, til *Virunga nasjonalpark* (1969). Nasjonalparken ble videre erklært som et verdensarvområde i 1979.

Nasjonalparken ble primært opprettet for å beskytte fjellgorillaene i Virungafjellene, og til å begynne med var den begrenset til områdene mellom de tre vulkanene i sør. Nå omfatter imidlertid Virunga nasjonalpark både de vestlige delene av Lake Edward, som er kjent for flodhester, og områdene sør og nord for innsjøen. Dette omfatter flere landskapstyper, som myr, grassletter, lavasletter rundt vulkanene Nyiragongo og Nyamuragira, og fjell med snødekte topper.

## Eksterne lenker
*
Slaget på Lohede

**Slaget på Lohede** den 28. juli 1261 under den danske erkebispestriden var mellom den danske hæren og den slesvig-holstenske hæren ved Danevirke. 

Enkedronning Margrete Sprenghest med sin sønn Erik Klipping, som bare var tretten år gammelt, beskuet slaget på trygg avstand, men de observerte at deres utvalgte feltherrer som tok seg av den militære ledelsen, ikke gjorde en overbevisende presentasjon. Snart viste det seg at de var forrådt av stormennene som deserterte til hertug Erik Abelsson. Flere danske stormenn hadde konkludert med at de ikke ønsket et sterkt kongestyre. Mor og sønn ble tatt til fange under et fluktforsøk nordover, av holstenerne som førte dem vekk til fangenskap på Nordborg slott.

Men Margrete, i egenskap som kvinne og mor av kongen, fikk større handlingsfrihet, klarte å ta kontakt med hertug Albrekt I av Braunsweig som kom henne til unnsetning. Han tvang hertug Erik Abelsson og de holstenske grevene til å løslate henne etter ni måneders fengsel. Hun var ikke mindre dyktig under forhandlingene på å finne løsninger og klarte å føre kongen vekk fra sine fiender til markgreven av Brandenburg som gissel for flere år fram til 1264.

Med ordets makt hadde enkedronningen snudd en katastrofe til en triumf, med hertugens hjelp og de danske stormennenes innblanding i opposisjon mot hertug Erik, var situasjonen reddet. Stormennene trodde de ville få et svakt kongestyre og ble manipulert av enkedronningen til hennes fordel. Hun fikk disse til å foretrekke en kvinne som regent fremfor en mann som vil styrket styret. Erik Abelsson mistet sin gyldne sjanse til å ta kongemakten i Danmark.
Epiglottitt

**Epiglottitt** (epiglotitt) eller **supraglottisk laryngitt**, er en betennelse i strupelokket (epiglottis). Infeksjonen gir hevelse i strupelokket og området rundt, og på grunn av dette kan epiglottitt raskt bli en medisinsk nødsituasjon, og man må oppsøke lege straks ved mistanke om dette.

__TOC__

## Årsak/sykdomsutvikling (Etiologi/Patogenese)
Epiglottitt ses primært hos små barn i forlengelsen av en virusinfeksjon. Tilstanden er hovedsakelig forårsaket av gram-negative stavbakterier (Hemophilus influenzae). Hos voksne kan også andre bakterier gi epiglottitt, f.eks. streptokokker, pneumokokker og stafylokokker. Den bakterielle infeksjonen medfører ødem ev. komplisert med pusshule (abscess) i epiglottis. Hemophilusvaksinering av norske barn, har drastisk redusert forekomsten av epiglottitt.

## Symptomer
Rask progredierende halssmerter og stridor (problemer med å puste inn) utviklet i løpet av 2-6 timer. Pasienten sitter stille framoverbøyd for å få luft. Svelgefunksjonen er sterkt innskrenket og øker dermed faren for blokkerende slimpropp i pusterøret og dermed akutt respirasjonsstans og død. Pasienten er svært medtatt med høy feber (39-40 grader), har økt spyttproduksjon som ikke svelges, og grøtete stemme. Tilstanden påvirker gjerne pasientens psyke i form av uttalt angst. Epiglottitt medfører lite eller ingen hoste.

## Diagnostikk
Speilundersøkelse avslører et rødt og hovent strupelokk. Det er viktig å begrense speilundersøkelse til et minimum, da dette kan utløse larynxspasme og dermed ytterligere åndenød. De viktigste andre diagnosene som legen vil vurdere er tonsillitt og falsk krupp samt fremmedlegeme i luftveiene.

## Behandling
Epiglottitt er en svært alvorlig infeksjon og krever profesjonell behandling og sykehusinnleggelse umiddelbart. Det er viktig at en lege følger med pasienten til sykehuset, da det kan bli aktuelt med akutt intubasjon (pusterør i pusterøret), eller i verste fall åpning av luftrøret, tracheostomi, ved forverring av pusten. Behandlingen på sykehuset består av antibiotika og kortikosteroider (betennelsesdempende). Dersom reisetiden til sykehuset er lang, skal medikamentell behandling påbegynnes umiddelbart. Prognosen er god med adekvat behandling.
Kvænangsbotn kraftverk

**Kvænangsbotn kraftverk** er et vannkraftverk i Kvænangen kommune i Troms fylke.

Kraftverket utnytter fallet på 305 meter mellom innsjøen Corrojávrrit og Sørfjorden. Corrojávrrit reguleres mellom 315 og 305 moh. Elven Ábojohka reguleres av kraftverket. Det overføres vann til magasinet fra Småvatna, Lassajavrre og Cårrujavrit kraftverk.

Det er installert to francisturbiner på tilsammen 55 MW. Midlere årsproduksjon er på 190 GWh.

I 1999 fikk selskapet konsesjon til å overføre vann fra elvene Boullanjåkka, Slædoijåkka og Ålmaijåkka.
 
Kvænangen kraftverk AS fusjonerte i 2023 med Ymber produksjon AS.

## Referanser


## Kilder
* 
* NVE vannkraftdatabase
* Kvænangen Kraftverk AS
* NVE: Revisjon av konsesjonsvilkår 22.06.2018, side 8
Papyrus (plante)

**Papyrus** er en art i halvgrasfamilien. Den kan bli 4–5 m høy. Planten finnes i alt fra subtropiske og tropiske ørkener til fuktige skoger. Den blomstrer sent på sommeren, og foretrekker fullt sollys eller litt skygge. Som de fleste tropiske planter, er den følsom for frost. Papyrus vokser langs vassdrag og danner rørsumper.

Den brukes til fremstilling av papyrus.

## Eksterne lenker
*
Chelsea girl

**Chelsea girl** (også kjent som chelsea, skinhead girl, skingirl, skinbird eller Renee) er et slanguttrykk for en pike/kvinne som er en del av skinheadmiljøet.

Uttrykket refererer til hårstilen som innebærer at toppen og issen barberes mens pannehåret, nakken og tinningene får vokse og gres frem. Stilen kalles av og til *feather cut* i Storbritannia. Selv om navnet Chelsea er mer vanlig i USA enn i Storbritannia, kan navnet ha oppstått ut fra den tro at stilen først var vanlig i Kings Road i Chelsea i London. Fra 1960-tallet til midten av 1980-tallet var Kings Road et samlingssted for ungdom fra subkulturer som mod, skinhead og punk. Kvinner som tilhørte suedehead-kulturen ble kalt *sorts*. 

## Frisyren i populærkultur
Flere av skinheadjentene i filmen This is England har en frisyre som kan defineres som Chelsea girl.
Marg

**Marg** kan referere til:
* Marg (anatomi)
* Marg (typografi)
* Marg (tidsskrift)
## Personer
* Marg Helgenberger
Lassajavrre kraftverk

**Lassajavrre kraftverk** er et vannkraftverk i Kvænangen kommune i Troms fylke.

Kraftverket utnytter fallet mellom innsjøene Åbojávri og Lassavjávre. Åbojávri reguleres mellom 689 og 669 moh. Lassavjávre er magasin for Småvatna kraftverk.

Det er installert en francisturbin på 7,2 MW. Midlere årsproduksjon er på 30 GWh.

Det hentes inn vann fra Stoura Mollesjávri og Sarvvesjávri. 
 
Kraftverket ble våren 2025 tatt inn på NVEs liste over kraftanlegg som kulturminner.

## Referanser


## Kilder
* 
* NVE vannkraftdatabase
* Kvænangen Kraftverk AS
Cårrujavrit kraftverk

**Cårrujarvit kraftverk** (vanligere omtalt som Corrojavrrit kraftverk) er et vannkraftverk i Kvænangen kommune i Troms fylke.

Kraftverket utnytter fallet på 305 meter mellom et inntaksmagasin i elven Njemenjaikojohka og innsjøen Corrojávrrit. Corrojávrrit er magasin for Kvænangsbotn kraftverk. Suoikkatjavri er magasin for verket og reguleres mellom 529 og 516 moh.

Det er installert en francisturbin på 1,7 MW. Midlere årsproduksjon er på 6 GWh.

Kraftverket ble våren 2025 tatt inn på NVEs liste over kraftanlegg som kulturminner.

## Referanser


## Kilder
* 
* NVE vannkraftdatabase
* Kvænangen Kraftverk AS
Sigmund Vestad

**Sigmund Vestad** (1945–2025) var en norsk politiker (LL) som var ordfører i Stor-Elvdal kommune fra 1995 til 1999,  og fra 2003 til 2011. Vestad stilte til valg for den lokale Bygdelista da han ble valgt inn til kommunestyret i 1995. Han stod fortsatt på Bygdelista ved valget i 2011, og ble innvalgt til kommunestyret på nytt. Bygdelista og Vestad hadde da inngått en avtale før valget om at Senterpartiet skulle få ordførerposten dersom de borgerlige partiene fikk flertall ved valget i Stor-Elvdal. Vestad holdt fast ved denne avtalen selv om hans eget parti fikk majoriteten av stemmene ved valget, og Senterpartiets Even Moen ble deretter ordfører for den nye perioden.

Før han ble politiker jobbet han i skoleverket, blant annet som undervisningsinspektør på Nordstumoen videregående skole.

## Familie
Han er sønn av langrennsløper Sigurd Vestad. 

## Referanser
J/24

**J/24** er en entypekjølbåt med finnekjøl og spaderor og ble konstruert av amerikaneren Rodney Johnstone i 1977. J/24 klassen er verdens største med mer enn 5300 båter produsert Australia, Brasil, England, Italia, Japan og USA.

## Historie

J/24 var J-Boats første båt og er basert på Rodney Johnstones garasjebyggede båt «Ragtime» fra 1976. Båten var tenkt som en entype båt og meget potent regattabåt, og dette var et konsept seilere i hele verden tok imot med åpne armer. I Sverige var både Albin Marin og Maxi raske til å kopiere konseptet. I 1979 kom både Albin Express og Maxi 80 Racer. J/24 og Expressen seiler med LYS 1,11 mens den litt lengre Maxi seiler med LYS 1,12.
Da J/24 fikk konkurranse av svenske og billigere båter gikk salget dårligere i Skandinavia og idag seiler det færre J/24 i SM enn f.eks. Expresser.

På verdensbasis ble nr. 2000 bygget i 1979, nr. 4000 i 1984 og nr. 5000 i 1992

## Konstruksjon

Både skrog og dekk er bygget i glassfiber/balsa. Finnekjølen er i bly. Stevnen er vinklet mens spaderoret er montert på det vertikale akterspeil. Riggen er 5/6 brøkdelsrigg med enkle vinklete salinger og enkle undervant.
Båten kunne også kjøpes som 1/2 og 3/4 fabrikat.

## Seilegenskaper

Seilegenskapene sies å være jolleaktige med sitt flate skrog og lette deplasement. Det betyr også morsom seiling og mulighet for plan på unnavind.
Båten bør seiles med minimalt med krenging og i mye vind behøves derfor et mannskap opp mot maxvekten på 400 kg.
Under IOR måler J/24 som en 1/2 tonner.

## Innredning

Lav og svært enkel innredning som er bygget i glassfiber og teak. Det finnes fire soveplasser på 1,90&nbsp;m lengde og en enkel bysse med vanndunk og arbeidshøyde på 61&nbsp;cm. Det finnes ikke noe toalett.

## J/24 i Norge
J/24 er aldri blitt noen tallrik klasse i Norge og det er kun 5 registrerte båter i Norlys. Ingen båter i Færdern i 2008.

Kjente forekomster per juli 08:
Karmøy Seilforening :   3 båter
Hamar Seilforening:       1 båt
Gjøvik Seilforening:       1 båt

## Eksterne lenker

* J-Boat 
* International J/24 Klasse Forening
* Tysk Klasse Forening
* Italiensk Klasse Forening
* J/24 verft – Waterline Systems
*  Den svenske J/24 foreningen
*  Norsk J/24 team-side
Småvatna kraftverk

**Småvatna kraftverk** er et vannkraftverk i Kvænangen kommune i Troms fylke.

Kraftverket utnytter fallet på 221 meter mellom innsjøene Lassavjavre og Corrojávrrit. Lassavjavre reguleres mellom 543 og 519 moh. Corrojávrrit er magasin for Kvænangsbotn kraftverk.

Det er installert en francisturbin på 18,8 MW. Midlere årsproduksjon er på 74 GWh.

Det hentes inn vann fra elven Åbojohka samt Lassajavrre kraftverk.
## Referanser


## Kilder
* 
* NVE vannkraftdatabase
* Kvænangen Kraftverk AS
Boris Kokorev

**Boris Borisovitsj Kokorev** (russisk: Борис Борисович Кокорев) (født 20. april 1959 i Tbilisi, død 22. oktober 2018 i Moskva) var en russisk pistolskytter. Under Sommer-OL 1996 tok han gull i øvelsen 50 m pistol.

Han døde i Moskva den 22. oktober 2018.

## Referanser

## Eksterne lenker
*
Johann Balmer

**Johann Balmer** (født 1. mai 1825 i Lausen, død 12. mars 1898 i Basel) var en sveitsisk matematiker og fysiker. 

Han studerte arkitektur og matematikk ved universitetene i Karlsruhe og Berlin og fullførte sine studier og eksamen ved Basel i 1849. I den sammenhengen hadde han skrevet en matematisk oppgave om sykloiden. Han tilbragte resten av sitt liv i samme by hvor han underviste i  skriving og regning på en skole for unge damer og ved universitetet. Han engasjerte seg i mange sammenhenger i byens offentlige liv og var en dypt religiøs person. 

Til tross for at Johann Balmer var matematiker, blir han ikke husket for mye innenfor det feltet. Han hadde derimot interesser i mange andre retninger og var opptatt av bl.a. filosofi og kabbalastikk. Men det var hans fascinasjon av tallsymbolikk som ga han berømmelse.

## Balmer-formelen
I Basel ble han av en bekjent fortalt om de fire synlige spektrallinjene til hydrogen og deres bølgelengder. Disse verdiene viste han i 1885 kunne sammenfattes i den enkle formelen

:  \lambda = {Bn^2\over n^2 - 4} 

hvor konstanten *B* = 364,6&thinsp;nm og hvor *n* = 3,4,5 og 6. Dette fikk han til å forutsi at det måtte være nye linjer for høyere verdier av *n*. Den neste for *n* = 7 måtte ha bølgelengden 397&thinsp;nm, og den ble observert av den svenske fysiker Ångström. Alle disse spektrallinjene utgjør Balmer-serien.

Balmer mente at lignende formler måtte finnes også for andre spektralserier. Men han var spesielt fornøydd med selv å finne den for hydrogen som han mente var den enkleste substansen og spesielt viktig da dens Fraunhoferske absorpsjonslinjer var observert i spektret fra Solen. 

Det var den svenske fysiker Johannes Rydberg som fant en mer generell formel i 1888 som også kunne anvendes på spektralseriene til andre grunnstoff. For hydrogen er den spesielt enkel,

:{1\over\lambda} = R_\infty\!\left({1\over m^2} - {1\over n^2}\right)  

hvor konstanten  R_\infty = 10&thinsp;973&thinsp;732&thinsp;m-1 er Rydberg-konstanten. Her angir *m* = 1,2,3, ... hvilken spektralserie det gjelder og  nummerer spektrallinjene i den gjeldende serie. For  gir dette generelle resultatet Balmers formel med . 

Alt dette fikk sin forklaring ved etableringen av Bohrs atommodell som markerte en milepæl i etableringen av kvantefysikken.

## Referanser


## Litteratur
* Heinz Balmer: ''Johann Jakob Balmer''. I *Elemente der Mathematik*, bind 16 (1961), hefte 3, s. 49–60.
* 
*
Slaget ved Næstved

**Slaget ved Næstved** ble utkjempet 14. juni 1259 under den danske kirkekampen, etter at den stridbare erkebiskop Jakob Erlandsen ble arrestert av Christoffer 1. for å ha nektet å krone Erik Klipping. Erkebiskopen fikk støtte fra sin søstersønn, Peder Skjalmsen Bang, som da var biskop i Roskilde.

Fyrstedømmet Rügen tilhørte Roskilde stift, så fyrst Jaromar II av Rügen var forventet å gripe inn når hans egen erkebiskop satt fengslet. Sammen med sin svoger hertug Erik 1. av Sønderjylland som var gift med Jaromars søster Margrethe, invaderte Jaromar Sjælland i 1259. Roskildebispen Peder Skjalmsen Bang støttet aksjonen. 14. juni 1259 led kongens bondehær nederlag mot inntrengerne i slaget ved Næstved. Christoffer 1. var død kort tid før, så det var hans enke, dronning Margrethe Sambiria (på folkemunne «Margrethe sprenghest»), som var tapende part. 

Biskop Peder Bang gikk rundt på slagmarken og ga den siste olje til Jaromars falne; de som hadde kjempet for kongehuset, rørte han ikke. De var bannlyste på bakgrunn av kirkekampen, noe som ikke gjorde Jakob Erlandsen bedre likt på Sjælland. De rundt 60 falne som ble funnet i en massegrav på Sandbjerget i Næstved i 1994, er C14-datert til rundt 1300, noe senere enn slaget ved Næstved; men det er påtakelig at de er gravd ned på et hedensk gravfelt fra vikingtiden, slik det skjedde med bannlyste, i kontrast til at falne normalt hentes hjem og gravlegges i viet jord. 

Ironisk nok var både Jaromar og Danmarks dronning Margrethe Sambiria, datter av Sambor 2. av Pommern, vendere fra Rügen.

Etter at kong Christoffer arresterte erkebiskop Jakob Erlandsen i 1259, ble kongens borg Lilleborg på Bornholm erobret og nedbrent av erkebiskopens bror Anders Erlandsen og fyrst Jaromar. Fem år senere anklaget pave Urban 4. erkebiskopen for å ha sendt en hær til Bornholm og «latt rundt 200 av kongens menn drepe», og i tillegg ha rasert Lilleborg fullstendig. Arkeologiske undersøkelser på 1900-tallet påviste rester av brent tømmer som bekrefter at Lilleborg ble nedbrent.

Kildene oppgir svært ulike antall falne. Det er ikke en gang kjent hvor slaget fant sted. Men 20 år senere, i juli 1279, ble det utkjempet en «minnekamp» der mange fra både adel og almue deltok, på stedet der slaget ved Næstved hadde stått. 

En massegrav ble funnet av håndverkere under et gulv i Grønnegade i Næstved i juni 2021.

## Referanser


## Eksterne lenker
* J.V. Christensen: ''En forsvunden valplads
* ''Hvor lå valpladsen for slaget ved Næstved?'', hentet fra ''Wayback Machine
Galeazzo II Visconti

**Galeazzo II Visconti** (født ca. 1320, død 4. august 1378) var et medlem av Viscontidynastiet og hersker av byen Milano i Italia. Han var sønn av Stefano Visconti og Valentina Doria.

I 1343 gjorde Visconti en pilegrimsreise til Jerusalem. To år senere ble forvist fra byen av sin onkel Luchino, og kom tilbake under erkebiskop Giovanni Visconti som gjorde ham til guvernør av Bologna i nordlige Italia.

I 1356 kjempet sammen med sin bror Bernabò mot Huset Este og Huset Gonzaga sammen med Pandolfo II Malatesta som kommandør av troppene. Han var på vinnersiden ved Casorate og kunne således utvide sine egne områder. Da hans bror Matteo II Visconti døde overtok Galeazzo den vestlige delen av Lombardia mens broren Bernabò overtok den østlige delen.

Galeazzo har blitt beskrevet som kjekk og stilfull mann, beskytter av poeten Francesco Petrarca, grunnla Universitetet i Pavia og var en dyktig diplomat. Han giftet sin datter Violante til Lionel av Antwerpen, sønn av kong Edvard III av England og ga medgift på 200 000 gullflorentiner. Hans sønn Gian Galeazzo Visconti ble giftet bort til Isabelle, datter av kong Johan II av Frankrike.

Han møtte flere opprør i løpet av sitt regime. I 1362 ble hans helse dårligere og dårligere, og han flyttet sitt hoff til Pavia som han hadde erobret to år tidligere og her døde han i 1378.

## Eksterne lenker
* Biography Biografi av Galeazzo II Visconti (italiensk)
Stavanger Forum Hotel

**Stavanger Forum Hotel** (fra 2014 til 2021: *Scandic Forum Hotel*) er et hotell på Tjensvoll i Stavanger. Hotellet har 182 rom, og i øverste etasje er det en bar og restaurant med utsikt over de omkringliggende områdene. 

Stavanger Forum Hotel er Rogalands nest høyeste bygning om man ikke regner med spiret, og var det høyeste hotellet i Norge utenfor Oslo da det sto ferdig i 2001. Selve bygget har 21 etasjer og er 60 meter høyt, men spiret på taket gjør hotellet cirka 20 meter høyere. Hotellet er tegnet av arkitektkontoret Brandsberg-Dahls Arkitekter i Stavanger, og hovedentreprenør ved byggingen var Skanska.

## Historie
Rica Hotels ASA, som hotellet het tidligere, inngikk en ti-års leieavtale med Forum Hotellbygg DA om leie av hotelleiendom på Tjensvoll i Stavanger. Hotellet åpnet i september 2001, med Magne Torgersen som direktør. 

Da hotellet åpnet, lå restauranten i andre etasje og hadde kapasitet på opptil 60 gjester. I mai 2004 ble det bygget kjøkken i 21. etasje, slik at 21. etasje nå fungerer som hotellets restaurant på kveldstid, samt frokost og lunsj. 

Hotellet har tidligere vært en del av hotellkjeden Scandic, og i 2021 ble hotellet en del av Thon Hotels.

## Fasiliteter
Hotellet har 182 rom som inkluderer standardrom, superior-rom, handicap-rom, juniorsuiter og suiter. I øverste etasje er det bar og restaurant.

Hotellet har fem konferanserom, der det største har plass til 60 deltakere. I tillegg disponerer det fire lokaler i konferansesenteret Stavanger Forum som ligger vegg-i-vegg. Stavanger Forum har plass til totalt 1700 deltakere og er vert for den internasjonale oljemessen ONS som holdes annethvert år og er Norges største oljemesse.

## Miljømerking
Stavanger Forum Hotel er miljøsertifisert med miljømerket Svanen.

## Referanser


## Eksterne lenker
* https://www.thonhotels.no/
Gary Ridgway

**Gary Leon Ridgway** (født 1949) er en amerikansk seriemorder som i 2003 ble dømt for drap på 49 kvinner i 1980- og 1990-årene. Dette gjør ham til en av de verste seriemorderne i USAs historie.

Han utførte drapene i løpet av en periode på to og et halvt år i Seattle og Tacoma i Washington på starten av 1980-tallet. Morderen ble i pressen omtalt som «Green River Killer». Han ble mistenkt allerede i 1983, men slapp unna da han klarte å bestå en løgndetektorprøve. Politiet tok imidlertid hårprøver av ham i 1987. Dette gjorde at de mange år senere var i stand til å koble ham til drapene ved hjelp av nye DNA-metoder. Han ble arrestert i 2001 da politiet hadde klart å koble ham til fire drap.

I 2003 sa han seg skyldig i 48 drap mot å ikke bli idømt dødsstraff. 5. november 2003 ble han idømt 48 livstidsdommer. I 2011 sa han seg skyldig i drapet på Rebecca Marrero. Han har erkjent å ha drept minst 71 kvinner.

Ridgway har vært gift tre ganger og har ett barn fra sitt andre ekteskap.

## Oversikt over hans drapsofre

## Referanser


## Eksterne lenker
*